## Všeobecne záväzné nariadenie obce Boleráz

## č. 95/2019 o určení školského obvodu základnej školy, ktorej zriaďovateľom je obec Boleráz

**Čl. I. Preambula**

1. Obecné zastupiteľstvo v Boleráze, v súlade s ustanovením § 4 odst. 1, § 5 ods.1 a § 6 odst. 2 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a v súlade s ustanoveniami § 2 písm. g) zákona č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov, § 8 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, vydáva toto Všeobecne záväzné nariadene Obce Boleráz č. 95 o určení školského obvodu základnej školy v zriaďovateľskej pôsobnosti Obce Boleráz.
2. Účelom tohto VZN je určiť školský obvod základnej školy zriadenej obcou Boleráz v záujme vytvorenia podmienok pre plnenie povinnej školskej dochádzky žiakov základnej školy.

**Čl. II. Určenie školského obvodu**

1. Obecné zastupiteľstvo určuje pre obec Boleráz jeden školský obvod.
2. Školský obvod základnej školy v zriaďovateľskej pôsobnosti obce Boleráz sa tvorí ako samostatný školský obvod obce Boleráz pre katastrálne územie Boleráz a Klčovany.
3. Názov, sídlo a adresa základnej školy je:

Názov: Základná škola s materskou školou Boleráz 456

Sídlo: Boleráz č. 456

Adresa: Základná škola s materskou školou Boleráz č. 456, 919 08 Boleráz

1. Vyučovací jazyk v základnej škole je jazyk slovenský.

**Čl. III. Základné ustanovenia**

1. Žiak plní povinnú školskú dochádzku v základnej škole v školskom obvode, v ktorom má trvalé bydlisko.
2. Zákonný zástupca dieťaťa je povinný prihlásiť dieťa na plnenie povinnej školskej dochádzky v základnej škole.
3. Zákonný zástupca dieťaťa môže pre svoje dieťa vybrať aj inú základnú školu mimo školské ho obvodu, v ktorom má dieťa trvalé bydlisko.
4. Žiak môže plniť povinnú školskú dochádzku v základnej škole mimo školského obvodu, v ktorom má trvalé bydlisko so súhlasom riaditeľa základnej školy, do ktorej sa hlási. Riaditeľ základnej školy, do ktorej bol žiak prijatý, oznámi túto skutočnosť riaditeľovi základnej školy v školskom obvode, v ktorom má žiak trvalé bydlisko, ako aj zriaďovateľovi základnej školy, do ktorej bol žiak prijatý. Zriaďovateľ tejto základnej školy oznámi obci, v ktorej má žiak trvalé bydlisko, jeho prijatie do základnej školy v príslušnom školskom obvode.

**Čl. IV. Prechodné ustanovenia**

Právne úkony vykonané do doby účinnosti tohto VZN vo vzťahu k prijímaniu žiakov na základné vzdelávanie a z nich vyplývajúce práva a povinnosti zostávajú platné. Prijímanie  
žiakov podľa tohto VZN sa po prvýkrát uplatní pre školský rok 2020/2021.

**Čl. V. Záverečné ustanovenia**

1. Toto VZN schválilo Obecné zastupiteľstvo obce Boleráz na svojom zasadnutí dňa 13.06.2019 .uznesením č. 45/2019.
2. Obecné zastupiteľstvo obce Boleráz na svojom zasadnutí dňa 13.06.2019 uznesením
3. č. 44/2019 zrušilo VZN obce Boleráz č. 34/2004 o školskom obvode zo dňa 17.3. 2004, ktoré nadobudlo účinnosť dňa 02.04.2004.
4. Toto všeobecne záväzné nariadenie nadobúda účinnosť podľa § 6 ods.8 zákona č. 369/1990 Zb. o obecnom zriadení v znení neskorších predpisov pätnástym dňom od jeho vyvesenia na úradnej tabuli v obci.

Ing, Pavol Mackovčín

starosta obce

Vyvesené : 14.06.2019

Zvesené: 29.06.2019